Oficiālais Vēstnesis L 091 , 07/04/1999 Lpp. 0037 - 0039



Komisijas Lēmums (1999. gada 26. marts), ar kuru groza Lēmumu 97/296/EK, ar ko sagatavo to trešo valstu sarakstu, no kurām atļauts importēt zvejniecības produktus lietošanai pārtikā (paziņots ar dokumenta numuru C(1999) 768) (Dokuments attiecas uz EEZ) (1999/244/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, uz kādiem pārejas posmam sagatavo trešo valstu to uzņēmumu pagaidu sarakstus, no kuriem dalībvalstīm ir atļauts importēt dažus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 2. punktu un 7. pantu, (1) tā kā Komisijas Lēmumā 97/296/EK [3], kurā jaunākie grozījumi izdarīti ar Lēmumu 1999/136/EK [4], ir uzskaitītas trešās valstis un teritorijas, no kurām atļauts importēt zvejniecības produktus lietošanai pārtikā. Tā I pielikuma I daļā uzskaitīti to valstu un teritoriju nosaukumi, uz kurām attiecas īpašais lēmums, un II daļā nosauktas valstis un teritorijas, kas atbilst Lēmuma 95/408/EK 2. panta 2. punkta prasībām. Tā II pielikumā uzskaitīti to valstu un teritoriju nosaukumi, no kurām saskaņā ar Direktīvas 91/493/EEK 11. panta 7. punkta nosacījumiem ievešana ir atļauta līdz 1999. gada 31. janvārim; (2) tā kā Komisijas Lēmumā 1999/245/EK [5] noteikti īpašie ievešanas nosacījumi zvejniecības un akvakultūras produktiem, kas cēlušies Seišela salās. Tā kā tādēļ Seišela salas jāiekļauj I pielikuma I daļas to valstu un teritoriju sarakstā, no kurām atļauts importēt zvejniecības produktus lietošanai pārtikā; (3) tā kā Franču Polinēzija, Gabona, kā arī Senpjēra un Mikelona sniegušas informāciju, ka tās pilda ekvivalences nosacījumus un spēj garantēt, ka produkti, kurus tās izved uz Kopienu, atbilst Direktīvā 91/493/EEK noteiktajām veterinārsanitārajām prasībām, tādēļ iepriekšminētais saraksts ir jāgroza, iekļaujot šīs valstis un teritorijas tā II daļas sarakstā; (4) tā kā kaviāra ievešana no Kazahijas netiek atļauta tur veiktās pārbaudes vizītes laikā novēroto trūkumu smaguma dēļ, un līdz ar to šī valsts jāsvītro no II daļas saraksta; (5) tā kā no 1999. gada 1. februāra vairs nav atļauts importēt no II pielikumā minētajām trešām valstīm; (6) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 97/296/EK I pielikumu un II pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 1999. gada 26. martā Komisijas vārdā — Komisijas loceklis Franz Fischler [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 122, 14.5.1997., 21. lpp. [4] OV L 44, 18.2.1999., 61. lpp. [5] OV L 91, 7.4.1999., 40. lpp. -------------------------------------------------- PIELIKUMS To trešo valstu un teritoriju saraksts, no kurām atļauts importēt zvejniecības produktus jebkādā formā, kas paredzēti lietošanai pārtikā I. Valstis un teritorijas, uz kurām attiecas saskaņā ar Padomes Direktīvu 91/493/EK izdots īpašais lēmums. AL — Albānija. AR — Argentīna. AU — Austrālija. BD — Bangladeša. BR — Brazīlija. CA — Kanāda. CI — Ziloņkaula Krasts. CL — Čīle. CO — Kolumbija. CU — Kuba. EK — Ekvadora. EE — Igaunija. FK — Folklendas salas. FO — Farēru salas. GH — Gana. GM — Gambija. GT — Gvatemala. ID — Indonēzija. IN — Indija. JP — Japāna. KR — Dienvidkoreja. MA — Maroka. MG — Madagaskara. MR — Mauritānija. MV — Maldivu salas. MX — Meksika. MY — Malaizija. NG — Nigērija. NZ — Jaunzēlande. PE — Peru. PH — Filipīnas. RU — Krievija. SC — Seišelu salas. SG — Singapūra. SN — Senegāla. TH — Taizeme. TN — Tunisija. TW — Taivāna. TZ — Tanzānija. UY — Urugvaja. ZA — Dienvidāfrika. II. Valstis un teritorijas, kas pilda Padomes Direktīvas 95/408/EK 2. panta 2. punkta noteikumus. AG — Antigva un Barbuda. [1] AN — Nīderlandes Antiļas. AO — Angola. AZ — Azerbaidžāna. [2] BJ — Benina. BS — Bahamu salas. BZ — Beliza. CH — Šveice. CM — Kamerūna. CN — Ķīna. CR — Kostarika. CV — Zaļā Raga salas. CY — Kipra. CZ — Čehijas Republika. DZ — Alžīrija. ER — Eritreja. FJ — Fidži. GA — Gabona. GL — Grenlande. GN — Gvineja-Konakri. HK — Honkonga. HN — Hondurasa. HR — Horvātija. HU — Ungārija. [3] IL — Izraēla. IR — Irāna. JM — Jamaika. KE — Kenija. LK — Šrilanka. LT — Lietuva. LV — Latvija. MM — Mjanma. MT — Malta. MU — Mauritānija. MZ — Mozambika. NA — Namībija. NI — Nikaragva. PA — Panama. PF — Franču Polinēzija. PG — Papua-Jaungvineja. PK — Pakistāna. PL — Polija. PM — Senpjēra un Mikelona. RO — Rumānija. SB — Zālamana salas. SH — Sv. Helēnas sala. SI — Slovēnija. SR — Surinama. TG — Togo. TR — Turcija. UG — Uganda. US — Amerikas Savienotās Valstis. VC — Sentvinsenta un Ziemeļu Grenadīnas. [4] VE — Venecuēla. VN — Vjetnama. ZW — Zimbabve. [1] No tās atļauts importēt tikai svaigas zivis. [2] No tās atļauts importēt tikai kaviāru. [3] No tās atļauts importēt tikai dzīvus dzīvniekus, kas paredzēti lietošanai pārtikā. [4] No tās atļauts importēt tikai svaigas zivis. --------------------------------------------------